Kimmo Kaivanto

Kimmo Olavi Vilhonpoika Kaivanto (25. toukokuuta 1932 Tampere – 20. huhtikuuta 2012 Helsinki)https://www.geni.com/people/Kimmo-Olavi-Kaivanto/6000000034230545211] oli suomalainen taidemaalari, taidegraafikko ja kuvanveistäjä.Kuka kukin on 2007. Otava 2006. Hän opiskeli Taideteollisessa oppilaitoksessa grafiikan linjalla vuodet 1953–1954.

Hänen teoksiaan oli ensimmäistä kertaa esillä Tampereella vuonna 1956. Kimmo Kaivanto nousi Suomen kuvanveiston johtaviin tekijöihin 1970-luvun alussa. Hän suunnitteli lavastuksia oopperoihin.

 Elämäkerta 
Kaivannon tunnetuimpia julkisia teoksia ovat veistos Oodi 60 000 järvelle vuodelta 1972 (entisen Hotelli Hesperian edessä Helsingissä), Tori-maalaus vuodelta 1976 (Tampereen kaupungintalon valtuustosalin aulassa) sekä veistokset Hopeiset sillat ja Nereidi vuodelta 1985 (kauppakeskus Forumissa Helsingissä). Kaivannon suunnittelemia teoksia ovat myös ulkoilmateos Natura (Non Facit Saltus) vuodelta 1990 (SOK:n pääkonttorin sisäpihalla Helsingissä) ja vuodelta 1988 oleva Biogenesis (nykyään Keilalahden rannalla Espoossa). Härmälässä on hänen suunnittelemansa ilmailuaiheinen Leonardo-patsas.

Kaivanto oli Vuoden taiteilija vuonna 1982. Hän sai Pro Finlandia -mitalin vuonna 1972. Professorin arvonimen Kimmo Kaivanto sai vuonna 1995.

Kaivanto suunnitteli  uransa alkuvaiheessa 1950-luvulla myös Tapparan kirveslogon.Tappara.fi

Kimmo Kaivannon nimeä kantava säätiö perustettiin 2013. Säätiön tarkoituksena on tuoda esille Kaivannon elämäntyötä ja hänen taidettaan.Kimmo Kaivanto säätiö

Kaivanto kuoli vaikeaan sairauteen 79-vuotiaana Helsingissä vuonna 2012.

 Valokuvia julkisista teoksista 

 Lähteet 

Kirjallisuutta


 Aiheesta muualla 
 Kimmo Kaivanto -kulttuuriraitin esite ja video. 

Kimmo Kaivanto Valtion taidemuseon kokoelmissa. 
Kimmo Kaivannon muistokirjoitus Helsingin Sanomissa.


Luokka:Suomalaiset kuvanveistäjät
Luokka:Pro Finlandia -palkitut
Luokka:Suomalaiset taidemaalarit
Luokka:Suomalaiset professorin arvonimen saaneet
Luokka:Vuonna 1932 syntyneet
Luokka:Vuonna 2012 kuolleet
Luokka:Tappara